Euroopa Liidu Teataja L 263 , 25/09/1997 Lk 0014 - 0018



Komisjoni määrus (EÜ) nr 1838/97, 24. september 1997, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 749/97, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; bakviloprim, tülosiin ja tolfenaamhape tuleks lisada määruse (EMÜ) nr 2377/90 I lisasse; vismutsubkarbonaat, vismutsubgallaat, vismutsubnitraat, vismutsubsalitsülaat, kloprostenool, R-kloprostenool ja luprostiool tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks apramütsiin lisada määruse (EMÜ) nr 2377/90 III lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. september 1997 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 110, 26.4.1997, lk 24. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA Määruse (EMÜ) nr 2377/90 lisasid muudetakse järgmiselt. A. I lisa muudetakse järgmiselt: 1. Antibakteriaalsed ained 1.1. Kemoterapeutilised ained 1.1.2. Diaminopürimidiini derivaadid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.1.2.1.Bakviloprim | Bakviloprim | Veised | 10 μg/kg | Rasvkude | | 300 μg/kg | Maks | | 150 μg/kg | Neer | | 30 μg/kg | Piim | | Sead | 40 μg/kg | Nahk ja rasvkude | | 50 μg/kg | Maks, neer" | | 1.2. Antibiootikumid 1.2.4. Makroliidid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.2.4.3.Tülosiin | Tülosiin A | Veised | 100 μg/kg | Lihas- ja rasvkude, maks, neer | | 50 μg/kg | Piim | | Sead | 100 μg/kg | Lihaskude, nahk ja rasvkude, maks, neer | | Kodulinnud | 100 μg/kg | Lihaskude, nahk ja rasvkude, maks, neer | Ei kasutata kanade puhul, kellelt saadakse inimtoiduks ettenähtud mune" | 4. Põletikuvastased ained 4.1. Mittesteroidsed põletikuvastased ained 4.1.2. Fenamaatide derivaadid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 4.1.2.1.Tolfenaamhape | Tolfenaamhape | Veised | 50 μg/kg | Lihaskude | | 400 μg/kg | Maks | | 100 μg/kg | Neer | | 50 μg/kg | Piim | | Sead | 50 μg/kg | Lihaskude | | 400 μg/kg | Maks | | 100 μg/kg | Neer" | | B. II lisa muudetakse järgmiselt: 1. Anorgaanilised ühendid "Farmakoloogilised toimeained | Loomaliik | Muud sätted | 1.30.Vismutsubkarbonaat | Kõik toiduloomade liigid | Üksnes suukaudseks manustamiseks | 1.31.Vismutsubgallaat | Kõik toiduloomade liigid | Üksnes suukaudseks manustamiseks | 1.32.Vismutsubnitraat | Kõik toiduloomade liigid | Üksnes suukaudseks manustamiseks | 1.33.Vismutsubsalitsülaat | Kõik toiduloomade liigid | Üksnes suukaudseks manustamiseks" | 2. Orgaanilised ühendid "Farmakoloogilised toimeained | Loomaliik | Muud sätted | 2.79.Kloprostenool | Veised, sead, hobuslased | | 2.80.R-kloprostenool | Veised, sead, hobuslased | | 2.81.Luprostiool | Kõik imetajate liigid" | | C. III lisa muudetakse järgmiselt: 1. Antibakteriaalsed ained 1.2. Antibiootikumid 1.2.5. Aminoglükosiidid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.2.5.7.Apramütsiin | Apramütsiin | Veised | 1000 μg/kg | Lihas- ja rasvkude | Kasutamiseks üksnes mittelakteerivate kariloomade puhul. Ajutised jääkide piirnormid kaotavad kehtivuse 1. juulil 1999 | 10000 μg/kg | Maks | 20000 μg/kg | Neer | Sead | 1000 μg/kg | Lihaskude, nahk ja rasvkude, maks | Ajutised jääkide piirnormid kaotavad kehtivuse 1. juulil 1999 | 5000 μg/kg | Neer" | --------------------------------------------------